CELEX: E2016J0019
Language: sk
Date: 2017-11-27 00:00:00
Title: Rozsudok Súdu z 27. novembra 2017 vo veci E-19/16 – Thorbjørn Selstad Thue podporovaný Nórskou policajnou federáciou (Politiets Fellesforbund)/nórska vláda (Smernica 2003/88/ES – Bezpečnosť a ochrana zdravia pracovníkov – Pracovný čas – Cestovanie na určené miesto výkonu práce a/alebo z určeného miesta výkonu práce, ktoré nie je pevným ani obvyklým miestom výkonu práce daného pracovníka)

5.4.2018   
            
            
               SK
            
            
               Úradný vestník Európskej únie
            
            
               C 119/10
            
         ROZSUDOK SÚDU
   z 27. novembra 2017
   vo veci E-19/16
   Thorbjørn Selstad Thue podporovaný Nórskou policajnou federáciou (Politiets Fellesforbund)/nórska vláda
   
      (Smernica 2003/88/ES – Bezpečnosť a ochrana zdravia pracovníkov – Pracovný čas – Cestovanie na určené miesto výkonu práce a/alebo z určeného miesta výkonu práce, ktoré nie je pevným ani obvyklým miestom výkonu práce daného pracovníka)
   
   (2018/C 119/11)
   Vo veci E-19/16 Thorbjørn Selstad Thue podporovaný Nórskou policajnou federáciou (Politiets Fellesforbund)/nórska vláda – ŽIADOSŤ podaná Najvyšším súdom Nórska (Norges Høyesterett) na súd EZVO v súlade s článkom 34 Dohody medzi štátmi EZVO o zriadení dozorného úradu a súdu, ktorá sa týka výkladu článku 2 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času, Súd EZVO v zložení Carl Baudenbacher, predseda a sudca spravodajca, Per Christiansen a Ása Ólafsdóttir (ad hoc), sudcovia, vyniesol 27. novembra 2017 rozsudok, ktorého výroková časť znie takto:
   
               1.
            
            
               Nevyhnutný čas, ktorý pracovník, akým je žalobca, strávil mimo bežných pracovných hodín cestovaním na určené miesto výkonu práce a/alebo z určeného miesta výkonu práce, ktoré nie je pevným ani obvyklým miestom výkonu práce daného pracovníka, s cieľom vykonávať svoje činnosti alebo úlohy na tomto inom mieste, ako požaduje jeho zamestnávateľ, predstavuje „pracovný čas“ v zmysle článku 2 smernice 2003/88/ES.
            
         
               2.
            
            
               Posúdenie intenzity objemu práce vykonanej počas cesty sa nepožaduje.
            
         
               3.
            
            
               Frekvencia takýchto ciest je nepodstatná, pokiaľ výsledkom nie je presun miesta výkonu práce daného pracovníka na nové pevné alebo obvyklé miesto výkonu práce.